Indverji á sjúkrabeði eftir að hafa fengið heilablóðfall í kjölfar hitabylgju í Churu í Rajasthan í sumar AFP Stofnfrumumeðferð við blóðþurrðarheilablóðfalli hefur sýnt árangur í Bandaríkjunum og á Bretlandi , að því er breska blaðið The Telegraph greinir frá . Meðferðin , sem er á tilraunastigi , hefur fengið flýtimeðferð hjá lyfjayfirvöldum í Bandaríkjunum svo umfangsmeiri rannsóknir geti hafist fyrr . Axel F. Sigurðsson , hjartalæknir , segir að meðferðin gæti orðið til þess að færri sjúklingar en áður þurfi að upplifa varanlegar afleiðingar heilablóðfalls , batahorfur verði betri og fötlun í kjölfar heilablóðfalls sjaldgæfari . Hann segir að verði sýnt fram á að stofnfrumumeðferð af þessu tagi sé gagnleg megi líta á það sem byltingu í meðferð heilablóðfalls . Hann tók þó fram að ýmiskonar frekari prófanir þyrfti að gera til að staðfesta að meðferðin bæri árangur og að hún væri án teljandi áhættu fyrir sjúklinginn . Þó er mikilvægt að sjúklingar gangist undir segaleysandi meðferð fjórum tímum eftir heilablóðfall , til þess að koma í veg fyrir að heilavefur skemmist , að því er fram kemur í Morgublaðinu í dag .